## Sjekkliste for lager

Her er en sjekkliste som kan benyttes under tilsynet. Forklaring til sjekklista:

* **Ja** – kravet oppfylles og det gis ikke avvik
* **Nei** – kravet oppfylles ikke (eller kun delvis) og det gis avvik

Det er gitt forslag til hvordan avvik kan formuleres. Endelig ordlyd må tilpasses avviket i hvert enkelttilfelle. Husk at når spørreskjemaet for tilsynet fylles ut, skal det gis en beskrivelse av eventuelle avvik i kommentarfeltet. Merk at sjekklista er todelt: én del for fysisk inspeksjon av lageret og én del for gjennomgang av dokumentasjon.

|  |  |  |  |  |
| --- | --- | --- | --- | --- |
| **Anlegg:**  **Sjekkliste for tilsyn med lager**  **Anleggs-ID:**  **Dato:** | | | | |
| **Fysisk inspeksjon** | | | | |
| **Krav i forskriften** | **Sjekkpunkt** | **Detaljer og forslag til avviksformulering** | **Ja/ nei** | **Kommentar** | |
| § 5 tredje ledd | **Har virksomheten sikret at det IKKE finnes unødvendig brennbart materiale der farlig stoff håndteres?** | - Finnes det andre brennbare materialer i lagerrom enn det som er tiltenkt?  - Er det ryddig?  **Forslag til avviksformulering**:  - Det finnes unødvendig brennbart materiale på sted hvor farlig stoff håndteres. |  |  | |
| § 11 første og andre ledd | **Finnes det skilt som opplyser om faren for brann, eksplosjon eller annen ulykke?**  **Finnes det skilt som opplyser om forbud mot bruk av åpen ild eller andre tennkilder?** | **Forslag til avviksformulering**:  - Lageret har ikke skilt som opplyser om faren for brann, eksplosjon eller annen ulykke.  - Lageret har ikke skilt som opplyser om forbud mot bruk av åpen ild eller andre tennkilder. |  |  | |
| § 12 | **Samsvarer innmeldingen med faktiske forhold?** | - Er mengde innmeldt farlig stoff korrekt?  - Vær oppmerksom på at gass og væske skal meldes inn i volum (m3), mens fast stoff skal meldes inn i vekt (tonn).  - Se veiledning for innmelding av farlig stoff.  **Forslag til avviksformulering:**  - Innmeldingen av lageret samsvarer ikke med de faktiske forholdene. |  |  |
| § 15 | **Er det effektiv ventilasjon på lageret?**  **Finnes det tilstrekkelige tiltak for å håndtere spill?**  **Er det gjort sikringstiltak for å hindre at uvedkommende får tilgang på farlig stoff?**  **Finnes det situasjonsplan?**  **Finnes det sikkerhets- og driftsinstrukser?**  **Oppbevares oksiderende stoffer adskilt fra brannfarlige og brennbare stoffer?** | **Forslag til avviksformulering**:  - Virksomhetens forebyggende sikkerhetstiltak er ikke tilfredsstillende.  - Virksomheten har ikke sikret mot at uvedkommende får tilgang til farlig stoff.  - Virksomhetene har ikke sikret at oksiderende stoffer oppbevares adskilt fra brannfarlige og brennbare stoffer. |  |  | |
| **Dokumentasjon** | | | | |
| **Krav i forskriften** | **Sjekkpunkt** | **Detaljer og forslag til avviksformulering** | **Ja/ nei** | **Kommentar** |
| § 7 sjette ledd  Intern-kontroll-forskriften § 5 punkt 2 | **Har virksomheten sørget for at de ansatte har fått nødvendig opplæring?** | - Har de ansatte fått nødvendig opplæring i håndtering av farlig stoff, inkludert stoffenes egenskaper, farene ved lekkasje og beredskapsrutiner?  - Er det tilgang til sikkerhetsdatablader for de farlige stoffene?  **Forslag til avviksformulering**:  - Virksomheten har ikke sørget for (tilstrekkelig) opplæring av ansatte i forbindelse med håndtering av farlig stoff. |  |  |
| § 9 andre ledd | **Er det utført systematisk tilstandskontroll?** | - Kontroll kan være vernerunder der man følger opp at lagerets tilstand er tilfredsstillende.  **Forslag til avviksformulering**:  - Virksomheten kan ikke dokumentere at det er utført systematisk tilstandskontroll av anlegget. |  |  |
| § 10 | **Utføres det vedlikehold, service eller ettersyn?** | - Be f.eks. om å få se dokumentasjon på at vedlikehold er utført.  **Forslag til avviksformulering**:  - Lageret vedlikeholdes ikke tilstrekkelig slik at sikkerhetsnivået opprettholdes.  - Virksomheten kan ikke dokumentere at vedlikehold på lageret er utført. |  |  |
| § 14 andre ledd  Intern-kontroll-forskriften  § 5 punkt 6 | **Finnes det en skriftlig risikovurdering for lageret?** | - Er farene knyttet til stoffene kartlagt, inkludert mulige ulykkescenarioer og konsekvenser?  - Er det iverksatt tiltak for å redusere risikoen til et akseptabelt nivå?  **Forslag til avviksformulering**:  - Virksomheten har ikke (i tilstrekkelig grad) kartlagt farer og problemer med hensyn på håndtering av farlig stoff og på denne bakgrunn vurdert risiko. |  |  |
| § 19 | **Finnes det en beredskapsplan for håndtering av ulykker med farlig stoff?**  **Er beredskapsplanen øvet?** | - Sjekk om det utføres beredskapsøvelser.  - Beredskapsplanen skal være samordnet med offentlige beredskapsplaner.  - Hvis det ikke finnes en plan, eller at hendelser med farlig stoff ikke er inkludert i planen, eller at den ikke er øvet eller samordnet med offentlige planer skal det det gis avvik.  **Forslag til avviksformulering**:  - Virksomheten har ikke en beredskapsplan.  - Virksomheten har ikke øvet sin beredskap. |  |  |
| § 20 | **Har virksomheten et system for registrering av uhell, ulykker og tilløp til slike?**  **Er uhell og ulykker med farlig stoff rapportert til DSB?** | - Sjekk om virksomheten har etablert et system for registrering av uhell, ulykker og tilløp til slike i forbindelse med håndtering av farlig stoff og tilhørende utstyr og anlegg. Dersom et slikt system ikke foreligger gis det avvik.  - Sjekk om virksomheten har hatt uhell og ulykker med farlig stoff og om det i tilfelle er rapportert til DSB. Dersom uhell og ulykker ikke er rapportert til DSB gis det avvik.  **Forslag til avviksformulering**:  - Virksomheten har ikke et system for registrering av uhell, ulykker og tilløp til slike i forbindelse med håndtering av farlig stoff og tilhørende utstyr og anlegg.  - Virksomheten rapporterer ikke uhell og ulykker til DSB. |  |  |